संबोधन के बाद पीएम मोदी साधकों के बीच पहुंचे और एक बार फिर हाथ हिलाकर साधकों का अभिवादन किया. इसके बाद मोदी के साथ हजारों साधकों ने तीन बार 'ऊँ' का उच्चारण किया और योगाभ्यास कार्यक्रम शुरू हो गया. पीएम मोदी सहित हजारों साधकों ने कपालभाती, अनुलोम-विलोम और भ्रामरी प्राणायाम और ध्यान मुद्रा का अभ्यास किया. सभी साधकों ने नमस्कार मुद्रा में शांति पाठ किया, इसके साथ ही अंतरराष्ट्रीय योग दिवस के कार्यक्रम का समापन हो गया.